PITÄKÄÄ PELKKÄNÄ ILONA
Isä, meillä on niin paljon aihetta kiitokseen!
Kiitos voimastasi, lupauksestasi ja hyvyydestäsi, Herra.
Olet hyvä Jumala ja teet hyvää. kuten Daavid sanoo psalmissaan.
Kiitos siitä, mitä teet ihmisten sydämissä tänään.
Rukoilen, että Jumalan sana tuo tänäänkin elämää sydämiimme.
Ylistämme ja kunnioitamme Sinua Jeesuksen nimessä, aamen.
Istukaa, olkaa hyvät.
Pitäkää pelkkänä ilona
Puhun Jaakobin kirjeen luvusta 1.
Jakeessa 1 Jaakob esittäytyy: -
"Jaakob, Jumalan ja Herran Jeesuksen Kristuksen palvelija, -
lähettää tervehdyksen kahdelletoista hajalla asuvalle sukukunnalle.
Veljeni, pitäkää pelkkänä ilona, kun joudutte moninaisiin kiusauksiin, -
tietäen, että teidän uskonne kestäväisyys koetuksissa -
saa aikaan kärsivällisyyttä. Ja kärsi- vällisyys tuottakoon täydellisen teon, -
että te olisitte täydelliset ja eheät ettekä missään puuttuvaiset."
Ollessani puhumassa pastori- konferenssissa tapasin pastorin, -
jonka kanssa kävin samaa raamattu- koulua Uudessa-Seelannissa.
Hänen nimensä on Mark. 30 vuotta sitten olimme yhdessä Sri Lankassa.
Nauroimme tuon matkan muistoille.
Eräänä iltana kävelimme pimeässä päivälliselle erään pastorin kotiin.
Nauroimme ja juttelimme, kunnes hän yhtäkkiä katosi.
Kuulin hänen äänensä takaani, ja palasin taaksepäin pimeydessä.
Mark oli pudonnut keskellä tietä olevaan avoviemäriin.
Silloin häntä ei naurattanut, mutta nyt sitä oli hauska muistella.
Elämän koetuksissa Jumala ei tahdo meidän putoavan isoon kuoppaan, -
vaan Hän haluaa meidän tuntevan "ylöspäin kaatumisen" voiman.
Näin lauletaan uudessa Hillsong-laulussa "Touch the Sky".
Näiden lankeamisten, Raamatun sanoin kiusausten ja koetusten, -
tarkoitus ei ole pudottaa meitä kuoppaan vaan nostaa meitä ylös -
Jumalan voimaan ja lupauksiin.
Raamattu kehottaa pitämään koetuksia pelkkänä ilona.
Niiden ei ole tarkoitus pitää sinua maassa, vaan kohottaa sinut ilmaan.
Koetukset eivät heikennä sinua, ne vahvistavat sinua.
Me ihmiset voivottelemme koetuksia ja kiusauksia. Emme pidä niistä.
Emme kaipaa niitä, mutta meidän tulisi iloita niissä, kun ymmärrämme, -
mitä Jumala haluaa niillä saavuttaa.
"Veljeni, pitäkää pelkkänä ilona, kun joudutte moninaisiin kiusauksiin, -
tietäen, että teidän uskonne kestäväisyys koetuksissa -
saa aikaan kärsivällisyyttä. Ja kärsi- vällisyys tuottakoon täydellisen teon, -
että te olisitte täydelliset ja eheät ettekä missään puuttuvaiset."
Jae Jaak. 1:12 Message-käännöksen mukaan: -
"Se, joka kohtaa koetuksen pystypäin ja läpäisee sen, on erittäin onnekas, -
sillä se, joka rakastaa Jumalaa niin uskollisesti, -
saa palkinnoksi paljon uutta elämää."
Missä ilo on koetusten keskellä?
Jaakob kertoo myöhemmin kirjeensä luvussa 1 jotain siitä, -
miksi Jumalan tarkoitus on, että voimme pitää koetuksia ilona.
Jakeessa Jaak. 1:12 puhutaan neljästä asiasta.
Tunnemme nämä jakeet. Ne puhuvat koetusten kestämisestä.
"Autuas se mies, joka kiusauksen kestää, sillä kun hänet on koeteltu, -
on hän saava elämän kruunun, -
jonka Herra on luvannut niille, jotka häntä rakastavat!"
Mitä Jumala tahtoo sinulle? Että olet siunattu, läpäiset koetuksen, -
saat elämän kruunun ja elät Jumalan lupauksessa, -
joka on varattu Häntä rakastaville.
Kiusausten ja koetusten pohjalla on siis ilo, -
koska ne saavat aikaan sen, että elämme Jumalan siunauksessa.
Raamattu ei sano, että saamme elämän kruunun vasta taivaassa.
Jotkut haluaisivat säästää kaiken siunauksen taivaaseen.
Kun selviämme koetuksista, saamme siunauksen ja elämää elämän päälle -
ja voimme elää Jumalan lupauksessa. Ilon siemen piilee tässä asiassa.
Ilo ja onnellisuus ovat eri asioita. Tämän ymmärtäminen voi auttaa.
Ilo on hengellinen ominaisuus.
Onnellisuus on ennemminkin tunnereaktio.
Onnellisuus riippuu siitä, mitä elämässämme tapahtuu.
Ilo taas riippuu lähinnä siitä, mitä tapahtuu meidän sisällämme.
Se on hengellinen ominaisuus. Niinpä vaikka elämämme -
ei olisi erityisen onnellista, ilon voima on uskomaton.
Paavali puhui makedonialaisten ihmeellisestä esimerkistä.
Heidän vaikeita olosuhteitaan kuvataan jakeessa 2. Kor. 8:2.
Niitä kuvataan moniksi ahdistuksen koetuksiksi -
ja suureksi köyhyydeksi. He kävivät läpi vaikeita aikoja.
Niiden keskelläkään makedonialaiset eivät kuitenkaan luopuneet -
ilostaan ja anteliaisuudestaan.
On mielenkiintoista, että ilo antoi heille voimaa -
jopa ahdistusten, koetusten ja suuren köyhyyden keskellä.
He elivät vaikeita aikoja, mutta Raamattu sanoo, -
että heidän ilonsa oli ylenpalttinen ja että he antoivat runsaita lahjoja.
Jos unohdamme, että Jumalalla on suunnitelma elämällemme, -
luovumme ensimmäisinä ilosta ja anteliaisuudesta, -
mutta Raamattu sanoo, -
että meidän tulisi pitää koetuksia pelkkänä ilona.
Paholaiselta eivät ideat lopu, kun hän kiusaa ja koettelee meitä.
Aina on jotain uutta, -
jolla koetella meitä ja asettaa elämäämme haasteita.
Miksi joskus kohtaamme saman koetuksen aina uudestaan, -
emmekä tunnu saavan läpimurtoa?
Meidän tulee muistaa, mikä koetusten tarkoitus on.
Ne ovat vähän kuin videopelejä. Niissäkin oli aina vastuksia, -
mutta ne oli tarkoitus läpäistä, jotta pääsisi seuraavalle tasolle.
Mitä korkeampi taso, sitä pahemmat vastustajat.
Monesti ajattelemme, että kunhan saamme läpimurron, -
kaikki huolemme katoavat, mutta elämässä on monia koetuksia.
Ne kaikki ovat ilon aiheita, koska ne saavat jotakin aikaan.
Ne tuottavat jotakin elämässämme.
Nuorena kaikki koetukset tuntuvat valtavilta. Kaikki on suhteellista.
Menetitkö työpaikkasi?
Libyassa 21 koptikristittyä menetti päänsä.
Mittakaava on hyvä pitää mielessä, koska joskus asiat paisuvat liikaa.
En tosin halua vähätellä koetuksiasi, koska ne voivat olla todella kipeitä.
Ei niitä kannata vähätellä, mutta on hienoa tietää, -
että Raamatun mukaan koetuksista ja kiusauksista voi löytää myös iloa.
Se on hieno asia. Koettelemukset ovat paljastavia.
Ne näyttävät, mistä meidät on tehty ja mitä sydämessämme on.
Meidän tulee siis pitää koetuksia ilona, sillä ne tuottavat meissä jotain.
Sanon joitakin asioita uskon koettelemisesta.
Ensinnäkin meidän on tärkeä tietää, että uskon koetteleminen -
tuottaa kärsivällisyyttä, sen sijaan, että epäilisimme sitä.
On tärkeä tietää, että Jumala haluaa nostaa meidät uudelle tasolle, -
siunata meitä ja antaa meille elämän. Hän haluaa, että läpäisemme testin, -
jotta voimme elää Hänen lupauksensa mukaan.
Jakeessa 2. Tim. 1:12 Paavali sanoo: "sillä minä tunnen hänet, -
johon minä uskon, ja olen varma siitä, että hän on voimallinen -
siihen päivään asti säilyttämään sen, mikä minulle on uskottu."
Jos epäilet, seuraako koetuksesta mitään hyvää, et löydä siitä iloa.
Jos taas olet varma siitä, että Jumala on aina uskollinen -
ja tulee käyttämään tätäkin koetusta kirkastamaan omaa nimeään, -
sinun on helpompi elää koetuksen keskellä ja pitää sitä pelkkänä ilona.
Mistä koetukset ovat lähtöisin?
Jakeessa Jaak. 1:2 puhutaan kiusauksista, -
samoin jakeessa 12. Niissä käytetään samaa kreikan sanaa.
Raamattu sanoo selvästi, etteivät kiusaukset tule Jumalalta.
On siis varmasti koetuksia, jotka eivät tule Jumalalta.
Sairaudet, köyhyys tai avioerot eivät ole lähtöisin Jumalasta, -
mutta Hän voi käyttää niitä kaikkia, -
kun teemme yhteistyötä Pyhän Hengen kanssa.
Jakeissa 2 ja 3 käytetään kahta eri sanaa, kiusaus ja koetus.
Oikeasti kyse on samasta ajatuksesta, joka ilmaistaan kahdella eri tavalla.
On siis aikoja, jolloin Jumala vähintäänkin sallii koettelemuksia, -
koska Hän haluaa nostaa sinut ylemmälle tasolle, johonkin uuteen.
Elämä voi olla täynnä koetuksia.
Jos haluat ajatella positiivisesti, koetuksen voi nähdä kohteliaisuutena.
Koetukset koettelevat uskoamme. Uskosi on siis koettelemisen arvoinen.
Jos uskoa ei ole, sitä ei voi testata.
Olet siis jo päässyt kakkostasolle, sillä sinulla on uskoa.
Muutenhan uskoasi ei voisi koetella. Ensimmäinen taso on siis suoritettu.
Neljänneksi elämä itsessään koettelee uskoamme.
Uskoasi koetellaan sillä hetkellä, kun tulet uskoon, -
koska elämä itsessään koettelee sitä.
Pidän kohdasta viisi: Odotamme, että koetus loppuisi.
Sukulaispoikani Aaron on lentäjä, joka lentää A380 Qantas -konetta.
Lentäjälle ei riitä, että läpäisee testin kerran, -
vaan hän joutuu kolmen kuukauden välein lentosimulaattoriin, -
joka muistuttaa tarkalleen tuon koneen ohjaamoa.
Hänen lentotaitonsa testataan, -
koska hänen vastuullaan on monen ihmisen henki.
Jos hän jostain syystä reputtaa tuon testin, -
hän saa yrittää vielä kerran. Jos hän epäonnistuu jälleen, -
arviointiryhmä päättää, saako hän vielä lentää vai ei.
Jumalalla on meille varattuna suuria asioita.
Luuk. 12:48 "Sillä jokaiselta, jolle on paljon annettu, myös paljon vaaditaan;
ja jolle on paljon uskottu, siltä sitä enemmän kysytään."
Joskus joudumme läpäisemään erilaisia ja eritasoisia testejä.
Jotta Jumala voisi antaa meille siunauksensa ja lupauksensa, -
meidän on läpäistävä koetukset.
Aaronia testataan kolmen kuukauden välein, ja olen siitä iloinen.
Häntä ei testaa kilpaileva lentoyhtiö, vaan oma.
Syytämme koetuksista paholaista, -
mutta ehkä ne eivät aina ole paholaisen syytä.
Ehkä Jumala koettelee meitä, koska haluaa tehdä meissä jotain -
ja varmistaa, että sovimme tehtäviin, joita Hän on meille varannut.
Tämä on uusi tapa katsoa asioita.
Kuudes asia on, että koetuksen koko idea on sen läpäiseminen.
Minun piti käydä kolmen päivän kurssi saadakseni moottoripyöräkortin.
Ensimmäisenä päivänä käytiin läpi perusasioita -
ja ajettiin vain sisätiloissa. Toiset kaksi päivää olivat aika hauskoja.
Saimme ajaa jonossa oranssit liivit päällä. Se oli niin hauskaa, -
että päätin läpäistä testin, etten joutuisi uusimaan kurssia.
Lopuksi ajettiin esteradan läpi.
Piti vain ajaa suoraan, kiertää muutama este ja kääntyä vasemmalle.
Olin niin jännittynyt testistä, että laitoin kai käsijarrun päälle -
helpossa käännöksessä ja pyörä alkoi horjua.
Kouluttaja ihmetteli, mitä oikein tein. Sanoin olevani hermona testistä.
Jotenkin selvisin esteradasta pelkän päättäväisyyden ansiosta.
Mutta koetuksissa ei ole kyse ponnistelusta, seitsemäs kohta.
Ponnistelusi hyvyyteen eivät tee Jumalaan vaikutusta.
Hän on jo vaikuttunut. Hän loi ja suunnitteli sinut.
Hänen armonsa antaa sinulle kyvyn elää elämääsi Hänelle.
Ponnistelu ei siis koskaan auta sinua läpäisemään koetusta.
Uskosi koetteleminen tuottaa jotakin.
Se tuo elämääsi jotakin uutta ja tuoretta.
Uskon koetteleminen saa sinussa aikaan kärsivällisyyttä.
Kiitos Herralle, että tuo kärsivällisyys ei ole vain piilevää ja tehotonta, -
vaan se on kestävyyttä. Monilla uskovilla on lasinen leuka.
Se ei kestä yhtään iskua, ja elämä iskee aina välillä kasvoihin.
En halua olla ilonpilaaja, mutta tulet saamaan tästä osasi.
Jos leukasi on tehty lasista, et saavuta Jumalan suunnitelmaa, -
Hänen siunaustaan ja lupaustaan, sitä, mitä Hän on sinulle varannut.
Siksi tarvitsemme kestävyyttä ja voimme iloita huomatessamme, -
että Hän tekee jotain. Jos kaadut etkä enää nouse ylös, -
et voi pitää yllä Jumalan lupausta ja suunnitelmaa elämässäsi.
Minut lyödään maahan, mutta nousen jälleen.
Siksi olen yhä täällä!
Jos sinulla on tällainen asenne, kohtaat koetuksia ja kiusauksia, -
mutta saat iloa siitä, että kuljet kohti uutta -
siunausten ja mahdollisuuksien tasoa. Sielläkin saatat kohdata koetuksia, -
mutta et olisi ehkä edes pystynyt elämään siellä ilman edellistä testiä.
Mikä tämän kaiken tavoite on?
Että olisimme täydellisiä. En tunne montaa täydellistä uskovaa.
Mitä sana "täydellinen" tarkoittaa? Kreikan sana on teleios.
Se tarkoittaa kypsää. Pelkkä vanheneminen ei tee kypsäksi.
Kypsä ihminen on sellainen, joka ei tee tyhmiä päätöksiä.
Lapsi tarvitsee rajoja, koska häneen ei voi kaikessa luottaa.
Surullista kyllä, jotkut uskovat jäävät lapsiksi eivätkä aikuistu.
Kun käy läpi elämän eri vaiheet, on kypsä ja kokenut.
Silloin on myös valmis astumaan Jumalan suunnitelmaan.
1. Kor. 13:11 "Kun minä olin lapsi, niin minä puhuin kuin lapsi, -
minulla oli lapsen mieli, ja minä ajattelin kuin lapsi; -
kun tulin mieheksi, hylkäsin minä sen, mikä lapsen on."
Juuri tästä on kyse.
Valitettavasti jotkut kehittävät lapsena ajattelutavan, -
joka vaikuttaa heidän käsitykseensä itsestään ja ongelmista.
He kokevat aina olevansa uhreja, -
koska heille lapsena tapahtuneet asiat vaikuttavat heidän ajatteluunsa.
Siksi me haluamme läpäistä nämä koetukset ja iloita niistä.
Se tuo sellaisen kypsyyden ja elämänasenteen, -
että Jumalan suunnitelma toteutuu meissä. Oletteko mukana?
Millainen on täydellinen, valmis lyöjä? Sellainen, jolla ei ole heikkouksia.
Jos minkä tahansa lajin huippupelaajalla on heikkouksia, -
vastustaja keksii ne pian, ja olipa hän muuten kuinka hyvä tahansa, -
se iskee joka kerta heikkoon kohtaan. Sama pätee elämään.
Siksi meidän on oltava täydellisen ehjiä.
Se ei välttämättä tarkoita, ettei meiltä puuttuisi mitään, -
vaan että olemme ehjiä ja terveitä.
Samaa sanaa käytetään kohdassa, jossa Pietari ja Johannes näkivät -
ramman kerjäläisen temppelin luona. Heillä ei ollut antaa tälle rahaa, -
mutta he käyttivät Jeesuksen nimeä, ja mies vahvistui.
Hänen jalkansa vahvistuivat, ja hän hypähti pystyyn ja käveli.
Hän pääsi vihdoin sisään temppeliin, jonka portilla oli ollut niin usein.
Läpäiset koetuksen, jos ymmärrät, että täydellinen tarkoittaa ehjää.
Miksi julkkikset, joilla on kaikkea, -
tuhoavat elämänsä huumeriippuvuudella 27-vuotiaina?
Koska he eivät olleet ehjiä, ja menestys nousi heille päähän.
Siksi toivon, että löydät koettelemuksesta ilon.
Jumala tekee kaiken syystä. Hän haluaa saada jotain aikaan.
Vain siksikö, että saisit odottaa? Ei, vaan tehdäkseen sinusta kypsän, -
kestävän, terveen ja ehjän ja ettei sinulta puuttuisi mitään.
Lopuksi vähän puutoksesta.
Tässä käytetty kreikan sana kuvaa alempiarvoista tai vajaata.
Meillä on monia vajavuuksia. Niiden voittaminen on tärkeää.
Kun läpäisemme koetuksen, nousemme seuraavalle tasolle.
Monien koetusten jälkeen meiltä ei lopulta puutu mitään.
Meillä on tarvittavat voimavarat, emmekä ole mistään kohtaa vajaita.
Nuorena poikana Daavid vei veljilleen lounasta taistelukentälle.
Goljat-jättiläinen pilkkasi kaikkia, ja Daavid lupasi otella häntä vastaan.
Saul vastusteli, sillä Daavid oli nuori. Daavid oli tappanut karhun ja leijonan.
Hän oli läpäissyt yhden testin ja tulisi läpäisemään toisen.
Hän ei pitänyt itseään alhaisempana, toisin kuin muut israelilaiset.
Jumala tekee jotain elämässäsi.
USA:ssa kuljetettiin turskaa ja muita tuoreita kaloja -
toiselle puolelle maata, mutta kuljetus vei niistä maun.
Sitten kalat laitettiin vesiastiaan ja kuljetettiin elävinä.
Lopputulos oli sama. Ne eivät maistuneet samalta.
Lopulta vesiastiaan laitettiin petokala, hauki, joka saalistaa turskaa.
Niinpä kalat joutuivat olemaan koko matkan varuillaan ja liikkeessä.
Niiden lihasmassa kasvoi, ja maku oli täydellinen.
Sama pätee elämäämme. Ilman vastustusta ja saalistajia -
meillä ei ehkä olisi voimaa elää sitä elämää, mihin meidät on kutsuttu.
Jumala haluaa, että olemme siunattuja, läpäisemme koetukset -
ja elämme Hänen lupauksissaan. Olipa koetuksesi siis mikä tahansa, -
pidä sitä pelkkänä ilona ymmärtäen, että uskosi koetus saa aikaan jotain.
Se tuo elämääsi Kaikkivaltiaan voiman ja lupauksen. Uskotko sen?
Usko asioihin, joita ei voi nähdä -
tuo elämää sinne, missä sitä ei ole, -
ja kutsuu olemattomat niin kuin ne olisivat
Elän Sinussa
Teet kaiken uudeksi
Eilen ja ikuisesti
Rakkautesi ei koskaan muutu eikä tämä toivo himmene
Halleluja
Laulamme: Taivaat... Taivaat on avattu
Tiedän, että minut on valittu Jos uskot sen tänään, korota äänesi.
Elämme Jeesuksessa Kristuksessa.
Jumala, asetat kaiken ennalleen oman kirkkautesi vuoksi
Elän Sinussa, elän Sinussa
Lauletaan: Taivaat on avattu
Tiedän, että minut on valittu
Elän Sinussa, elän sinussa
Jumala, asetat kaiken ennalleen oman kirkkautesi vuoksi
Elän Sinussa, elän sinussa
Teet kaiken uudeksi
Kyllä, teet kaiken uudeksi
Eilen ja ikuisesti...
Konferenssimme puolustaa paikallisseurakuntaa kaikkialla.
Se varustaa uskovia, opetuslapsia, -
julistajia, opettajia ja koko seurakuntaa.
Pyrimme tuomaan paikalle parhaat raamatunopettajat, -
inspiroijat ja luovimmat uudistajat.
Eikö tunnu ironiselta, että Raamattu kehottaa iloitsemaan koetuksista?
Siksi on tärkeä ymmärtää ilon ja onnellisuuden välinen ero.
Onnellisuus riippuu olosuhteista, ilo taas siitä, mitä meissä tapahtuu.
Iloitsemme koetuksista, koska Jumala tekee niissä jotain.
Jokainen koetus vie meidät uudelle Jumalan suunnitelman tasolle.
Uskon siihen, mitä Jumala haluaa tehdä ihmisten elämässä.
Emme välty koetusten ajoilta, mutta asenteemme niissä ratkaisee.
Valitettavasti jotkut eksyvät lopullisesti yöaikaan, -
sillä yö tuo mukanaan eksytystä, hämmennystä ja pelkoa.
Jos päätämme elää säilyttäen ilon sisällämme, -
se rakentaa meissä kypsyyttä, eheyttä ja terveyttä, emme romahda, -
kun siunaus tulee osaksemme. Meillä on kaikki, mitä tarvitsemme, -
ja voimme astua sisään Jumalan lupaamaan täyteen elämään.
Jumala rakastaa sinua ja on puolellasi. Siunausta viikkoosi!
Suomennos: Anni Lähteenmäki